kombinácia liekov a vd
Dobrý deň, Užívam viacero liekov a a vitaminov, môžemi ich kombinovat ?Sú to Agen,Noliprel na tlak,Spasmed a Tamsulosin naprostatu a vitamín od Medpharma potom Kamzik collagen , Ear tone,Terézia na cievy a žili nie je to veľa?Ďakujem
Dobrý deň,
ďakujeme za Vašu otázku.
Lieky, ktoré užívate, sú súčasťou komplexnej liečby, keďže máte pravdepodobne stanovených viacero diagnóz (ochorení). Pokiaľ je každý ošetrujúci lekár (špecialista) informovaný o všetkých ostatných užívaných liekoch, odporúčam vám nastavenú liečbu dodržiavať podľa ich pokynov. Pri takom množstve liekov je niekoľko interakcií strednej závažnosti, no pokiaľ na nastavenú liečbu reagujete pozitívne, je potrebné v nej pokračovať. Pri tejto kombinácii sa odporúča pravidelne monitorovať krvný tlak a v prípade výrazného kolísania hodnôt kontaktovať lekára.
Výživový doplnok Ear Tone obsahuje aj gingko biloba. Extrakt z listov Ginkgo biloba podporuje správnu činnosť krvného obehu. Jeho užívanie si však vyžaduje opatrnosť pre pacientov užívajúcich lieky na tlak či lieky na riedenie krvi. Medzi výživovými doplnkami nebolo pozorované vzájomné ovplyvnenie účinku. Vzhľadom na to, že ide o výživové doplnky, ktoré nepodliehajú klinickému skúšaniu, a pri ktorých neboli vykonané skúšky bezpečnosti, možné interakcie nemuseli byť zachytené.
Prajem pekný zvyšok dňa.
S pozdravom
Mgr. Emma Halás Haluščíková